ddrg/super_eurlex huggingface dataset:
Uredba Sveta (EGS) št. 1797/86

z dne 9. junija 1986

o odpravi nekaterih poštnih pristojbin za predložitev carini

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 235 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker je Sklep 79/8/EGS predstavnikov vlad držav članic, ki so se 18. decembra 1978 sestali v okviru Sveta v zvezi z odpravo nekaterih poštnih pristojbin za predložitev carini [4], odpravil obračunavanje pristojbin za predložitev carini za pošiljke blaga, poslane iz države članice, in izvzetje od prometnega davka in trošarin pri uvozu;

ker pristojni organi v nekaterih državah članicah še naprej obračunavajo takšne pristojbine v zvezi z drugimi pošiljkami blaga, poslanega iz druge države članice;

ker je zaželeno, da se okrepi notranji trg Skupnosti z znižanjem in, kjer je mogoče, z odpravo formalnosti in pristojbin, ki se v trgovini z blagom uporabljajo med državami članicami; ker bi končna odprava poštnih pristojbin za predložitev carini v Skupnosti v veliki meri prispevala k dosegi tega cilja ter bi vidno in takoj vplivala na to trgovino v dobro državljanov Evrope;

ker Pogodba v ta namen ni zagotovila potrebnih pristojnosti, razen tistih iz člena 235,

SPREJEL NASLEDNJO UREDBO:

Člen 1

Za predložitev carini se poštne pristojbine za pošiljke blaga, poslane iz države članice, ki izpolnjuje pogoje, določene v členih 9 in 10 Pogodbe, ne zaračunavajo več.

Člen 2

Z odstopanjem od člena 2 se lahko določbe, ki v Španiji in na Portugalskem veljajo glede poštnih pristojbin za carinske predložitve v trgovini s tretjimi državami, uporabljajo pod istimi pogoji, kot veljajo za trgovino v Skupnosti, dokler se v zvezi s tako trgovino obračunavajo carine.

Člen 3

Ta uredba začne veljati 1. januarja 1988.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 9. junija 1986

Za Svet

Predsednik

G. M. V. van Aardenne

[1] UL C 202, 10.8.1985, str. 8.

[2] UL C 352, 31.12.1985, str. 289.

[3] UL C 344, 31.12.1985, str. 6.

[4] UL L 6, 10.1.1979, str. 26.

--------------------------------------------------
Uredba Komisije (EGS) št. 2498/87

z dne 18. avgusta 1987

o spremembi Uredbe (EGS) št. 2730/81 o vzpostavitvi seznama agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov

KOMISIJA EVROPSKIH SKUPNOSTI JE

ob upoštevanju pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 773/87 [2], in zlasti členov 13(3) in 17(4) Uredbe,

ker je Uredba Komisije (EGS) št. 2730/81 [3], kakor je bila nazadnje spremenjena z Uredbo (EGS) št. 768/87 [4], določila seznam agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov;

ker je v smislu najnovejših podatkov, ki so na voljo Komisiji o trgovski praksi, ki jo upoštevajo zadevne države uvoznice, in o formalni značilnosti zadevnih agencij, treba spremeniti Uredbo (EGS) št. 2730/81;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

V Prilogi k Uredbi (EGS) št. 2730/81 se v zvezi z Indijo, Japonsko in Venezuelo spremeni seznam organizacij izdajateljic:

Država uvoznica Organizacija izdajatejica

"Indija India Dairy Corporation Derpen R.C. Dutt Berode 390 005 India

National Dairy Development Board (NDDB) Anand/Gujarat India

Japonska Livestock Industry Promotion Corporation (LIPC) Azadubai Building 2-1 Azadubai Mato Ku Tokyo

Nikon Shiryo Kogyokai Kyodoukumiai 2-2-1 Azabudai Minatoku Tokyo

Venezuela ASOLEP Asociacion de Productores de Leche en Polvo Colinas de la California Esq. Avdas. San Francisco y Palmarito, Edificio Indulac Caracas 1010/A

Comandancia General de la Marina Base aéreal la Carlota, Hangar la Marina Caracas

INDULAC Colinas de California Esq. Avdas San Francisco y Palmarito Edificio Indulac, Apartado 1546 Caracas 10107-A

Instituto Nacional de Nutrición Operativa Avenida Barait esq. El Carmen Edificio Sede Central Caracas."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. avgusta 1987

Za Komisijo

Frans Andriessen

Podpredsednik

[1] UL L 148, 28.6.1968, str. 13.

[2] UL L 78, 20.3.1987, str. 1.

[3] UL L 272, 26.9.1981, str. 25.

[4] UL L 77, 19.3.1987, str. 34.
UREDBA KOMISIJE (EGS) št. 1807/87

z dne 29. junija 1987

o spremembi Uredbe (EGS) št. 3143/85 o prodaji po znižanih cenah intervencijskega masla, namenjenega za neposredno porabo v obliki zgoščenega masla

KOMISIJA EVROPSKIH SKUPNOSTI JE

Ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode[1], kakor je bila nazadnje spremenjena z Uredbo (EGS) št. 773/87[2], in zlasti člena 6(7) Uredbe,

ker je Uredba Komisije št. 31437/85[3], kakor je bila nazadnje spremenjena z Uredbo (EGS) št. 1096/87[4], uvedla sistem prodaje po znižanih cenah intervencijskega masla, namenjenega za neposredno porabo v obliki zgoščenega masla;

ker so izkušnje pokazale, da se morajo prodajne cene masla razlikovati glede na vsebnost maščobe zgoščenega masla, da se omogoči prodaja večjih količin;

ker so ukrepi, predvideni s to Uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Člen 2 Uredbe (EGS) št. 3143/85 se spremeni:

1. Odstavek 1 se nadomesti:

"1. Maslo iz člena 1 se proda franko skladišče po ceni, ki je enaka nabavni ceni, ki jo uporablja zadevna intervencijska agencija na dan, ko je sklenjena prodajna pogodba, zmanjšani za:

- 265 ECU na 100 kg za predelavo v zgoščeno maslo z vsebnostjo maščobe 98 % ali več,

- 263 ECU na 100 kg za predelavo v zgoščeno maslo z vsebnostjo maščobe 96 % ali več."

2. Drugi pododstavek odstavka 4 se nadomesti z naslednjim:

"Prodajna pogodba navaja zlasti vsebnost maščobe zgoščenega masla, obrat, kjer se vse maslo predela v zgoščeno maslo in pakira v skladu s členoma 4 in 5, ter, po potrebi, obrat, kjer se vse zgoščeno maslo pakira za trženje v skladu s členom 4(3)."

Člen 2

Ta uredba začne veljati na dan objave v Uradnem listu Evropskih skupnosti.

Uporablja se za pogodbe, sklenjene na dan začetka njene veljavnosti ali po tem dnevu.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. junija 1987

Za Komisijo

Frans ANDRIESSEN

Podpredsednik

[1] UL L 148, 28.6.1968, str. 13.

[2] UL L 78, 20.3.1987, str. 1.

[3] UL L 298, 12.11.1985, str. 9.

[4] UL L 106, 22.4.1987, str. 20.
Uredba Sveta (ESPJ, EGS, Euratom) št. 4045/88

z dne 19. decembra 1988

o določitvi prejemkov predsednika, članov in sodnega tajnika Sodišča prve stopnje Evropskih skupnosti

SVET EVROPSKIH SKUPNOSTI JE

ob upoštevanju Sklepa Sveta 88/591/ESPJ, EGS, Euratom z dne 24. oktobra 1988 o ustanovitvi Sodišča prve stopnje Evropskih skupnosti [1] in zlasti člena 2(5) Sklepa,

ob upoštevanju Pogodbe o ustanovitvi enotnega Sveta in enotne Komisije Evropskih skupnosti in zlasti člena 6 Pogodbe,

ker je Svet z zgoraj navedenim sklepom Sodišču dodal Sodišče prve stopnje, pristojno za izvrševanje pomembnih sodnih nalog;

ker je treba določiti plače, pokojnine in druga izplačila, ki se nakazujejo kot osebni prejemki predsedniku, članom in sodnemu tajniku Sodišča prve stopnje;

ker je zato treba spremeniti Uredbo Sveta št. 422/67/EGS, št. 5/67/Euratom z dne 25. julija 1967, ki določa prejemke predsednika in članov Komisije ter predsednika, sodnikov, pravobranilcev in sodnega tajnika Sodišča [2], kakor je bila nazadnje spremenjena z Uredbo (Euratom, ESPJ, EGS) št. 3875/87 [3],

SPREJEL NASLEDNJO UREDBO:

Edini člen

Uredba št. 422/67/EGS, št. 5/67/Euratom se spremeni:

1. Naslovu se dodajo besede:

"in predsednika, članov in sodnega tajnika Sodišča prve stopnje".

2. Doda se člen:

"Člen 21a

1. Ob upoštevanju odstavkov 2 in 3 se določbe te uredbe glede predsednika, članov in sodnega tajnika Sodišča ES uporabljajo za predsednika, člane in sodnega tajnika Sodišča prve stopnje.

2. Osnovna mesečna plača predsednika, članov in sodnega tajnika Sodišča prve stopnje je enaka znesku, ki predstavlja naslednji odstotek osnovne plače uradnika Evropskih skupnosti na zadnji stopnji razreda A 1:

predsednik: | 112,5 | %, |

člani: | 104 | %, |

sodni tajnik: | 95 | %. |

3. Mesečni reprezentančni dodatek iz člena 4(3) znaša:

predsednik: | 21015 BEF, |

člani: | 19170 BEF, |

sodni tajnik: | 16299 BEF. |

Sodniki, predsedujoči senatom Sodišča, v času svojega mandata prejemajo tudi poseben dodatek na zahtevnost delovnega mesta v višini 25573 BEF mesečno."

Ta uredba je v celoti zavezujoča in se neposredno uporablja v vseh državah članicah.

V Bruslju, 19. decembra 1988

Za Svet

Predsednik

Th. Pangalos

[1] UL L 319, 25.11.1988, str. 1.

[2] UL št. 187, 8.8.1967, str. 1.

[3] UL L 363, 23.12.1987, str. 66.

--------------------------------------------------
Uredba Komisije (EGS) št. 3914/88

z dne 14. decembra 1988

o analitičnih postopkih, ki se uporabljajo za določanje suhe snovi, maščobe in vsebnosti sladkorja v izdelkih iz tarifne oznake KN 19059030

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], nazadnje spremenjene z Uredbo (EGS) št. 3174/88 [2], in zlasti člena 9 Uredbe,

ker je za zagotavljanje enotne uporabe kombinirane nomenklature, ki je priloga navedeni uredbi, nujno sprejeti ukrepe v zvezi z analitičnimi postopki, ki se uporabljajo za določanje vsebnosti sladkorja (vsota vsebnosti saharoze, fruktoze, glukoze, laktoze in maltoze), vsebnosti maščob in vsebnosti suhe snovi v izdelkih, uvrščenih v tarifno oznako KN 19059030;

ker opravljene študije in raziskave kažejo, da so analitični postopki, določeni v členu 1 te uredbe, ustrezni;

ker uveljavitev te uredbe zajema razveljavitev Uredbe Komisije (EGS) št. 2093/84 z dne 19. julija 1984 o analitičnem postopku, ki se uporablja za ugotavljanje vsebnosti suhe snovi, maščobe in sladkorja v nekaterih navadnih pekovskih izdelkih, uvrščenih v tarifno številko 19.07 skupne carinske tarife [3];

ker so ukrepi, določeni v tej uredbi, skladni z mnenjem Odbora za nomenklaturo,

SPREJELA NASLEDNJO UREDBO:

Člen 1

Vsebnost sladkorja (vsota vsebnosti saharoze, fruktoze, glukoze, laktoze in maltoze), vsebnost maščobe in vsebnost suhe snovi v izdelkih, uvrščenih v tarifno oznako KN 19059030 se določi s spodaj navedenimi postopki:

- vsebnost sladkorjev (vsota vsebnosti saharoze, fruktoze, glukoze, laktoze in maltoze): se določi s tekočinsko kromatografijo visoke ločljivosti (HPLC),

- vsebnost maščob: se določi po hidrolizi s klorovodikovo kislino; snovi, ki jih je mogoče ekstrahirati s petroletrom po tej hidrolizi se štejejo kot maščoba,

- vsebnost suhe snovi: se določi tako, da se reprezentativni vzorec posuši do konstantne teže pri 103 ± 2 °C.

Člen 2

Uredba (EGS) št. 2093/84 se razveljavi.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. decembra 1988

Za Komisijo

Cockfield

Podpredsednik

[1] UL L 256, 7.9.1987, str. 1.

[2] UL L 298, 31.10.1988, str. 1.

[3] UL L 193, 21.7.1984, str. 15.

--------------------------------------------------
Uredba Komisije (EGS) št. 1585/89

z dne 7. junija 1989

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi ter skupni carinski tarifi, nazadnje spremenjene z Uredbo (EGS) št. 1495/89 [2], in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga Uredbe (EGS) št. 2658/87, treba sprejeti ukrepe v zvezi z uvrstitvijo blaga iz Priloge te uredbe;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vse druge nomenklature, ki delno ali v celoti temeljijo na njej ali ji dodajajo dodatne pododdelke in ki jih določajo posebne določbe Skupnosti, z namenom uporabe carinskih ali drugih ukrepov v zvezi z blagovno menjavo;

ker se mora v skladu z navedenimi splošnimi pravili blago, opisano v stolpcu 1 preglednice, ki je priložena k tej uredbi, uvrstiti v ustrezno tarifno oznako KN, navedeno v stolpcu 2, in sicer iz utemeljitev, navedenih v stolpcu 3;

ker so ukrepi, predvideni s to uredbo, v skladu z mnenjem Odbora za nomenklaturo,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezno tarifno oznako KN iz stolpca 2 navedene preglednice.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. junija 1989

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 148, 1.6.1989, str. 1.

--------------------------------------------------

PRILOGA

Opis blaga | Uvrstitev v tarifno oznako KN | Utemeljitev |

(1) | (2) | (3) |

Sintetični parafinski vosek z molekulsko maso najmanj 460 in največ 1560, ki vsebuje manj kot 0,75 % olja | 27122000 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo tarifnih oznak KN 2712 in 27122000. (Glej tudi pojasnjevalne opombe kombinirane nomenklature k tarifni oznaki 27122000) |

--------------------------------------------------
Uredba sveta (EURATOM) št. 2218/89

z dne 18. julija 1989

o spremembi Uredbe (Euratom) št. 3954/87 o maksimalnih dovoljenih ravneh radioaktivne kontaminacije živil in krme po jedrski nesreči ali kakršnikoli drugi radiološki nesreči

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti za atomsko energijo in zlasti. člena 31 Pogodbe;

ob upoštevanju predloga Komisije, sestavljenega po prejemu mnenja skupine strokovnjakov, ki jo je imenoval Odbor za znanost in tehnologijo [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega obora [3],

ker Priloga k Uredbi (Euratom) št. 3954/87 [4] vsebuje tarifne številke tistih živil in krme, za katera veljajo maksimalne dovoljene ravni;

ker za nekatere tarifne številke niso bile določene maksimalne dovoljene ravni in jih bo Svet priključil po končanem dodatnem delu v glavnem strokovnih izvedencev;

ker je Komisija dne 14. junija in 9. decembra 1988 Svetu predložila dve sporočili kot dodatek k Prilogi zgoraj omenjene uredbe, ki sta bili določeni po posvetovanju s skupino strokovnjakov iz člena 31 Pogodbe;

ker je treba dopolniti Prilogo k Uredbi;

ker je treba prilagoditi tudi nekatere druge točke v Prilogi v skladu z najnovejšimi znanstvenimi dognanji na tem področju;

ker je primerno maksimalne dovoljene ravni specifičnih aktivnosti in druge dele te Priloge združiti v eni tabeli;

ker je za nadaljnje delo treba predpisati, da se naj postopek iz. člena 7 Uredbe (Euratom) št. 3954/87 uporablja tudi za določanje maksimalnih dovoljenih ravni za živila,

SPREJEL NASLEDNJO UREDBO:

Člen 1

Priloga k tej uredbi nadomesti Prilogo k Uredbi (Euratom) št. 3954/87.

Člen 2

Člen 7 Uredbe (Euratom) št. 3954/87 se nadomesti z naslednjim besedilom:

"Člen 7

Izvedbeni predpisi te uredbe, seznam manj pomembnih živil skupaj z maksimalnimi dovoljenimi ravnmi, ki se uporabljajo zanje, in maksimalne dovoljene ravni za krmo, se sprejmejo v skladu s postopkom, predpisanim v. členu 30 Uredbe (EGS) št. 804/68 [5], ki se uporablja po analogiji. Zato se v ta namen ustanovi ad hoc Odbor."

Člen 3

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, dne 18. julija 1987

Za Svet

Predsednik

R. Dumas

[1] UL C 174, 2.7.1987, str. 6.

[2] UL C 13, 18.1.1988, str. 61.

[3] UL C 180, 8.7.1987, str. 20.

[4] UL L 371, 30.12.1987, str. 11.

[5] UL L 148, 28.6.1968, str. 13.

--------------------------------------------------

PRILOGA

PRILOGA

MAKSIMALNE DOVOLJENE RAVNI SPECIFIČNIH AKTIVNOSTI RADIONUKLIDOV V ŽIVILIH IN KRMI (Bq/kg ali Bq/l)

| Hrana | Krma |

Otroška hrana | Mlečni izdelki | Druga živila, razen manj pomembnih | Tekoča hrana |

Radionuklidi stroncija, zlasti Sr'90 | 75 | 125 | 750 | 125 |

Radionuklidi joda, zlasti I-131 | 150 | 500 | 2000 | 500 | |

Alfa sevalci plutonijevih in transplutonijevih radionuklidov,, zlasti Pu-239, Am-241 | 1 | 20 | 80 | 20 | |

Vsi drugi radionuklidi z razpolovno dobo daljšo od 10 dni, zlasti Cs-134, Cs-137 | 400 | 1000 | 1250 | 1000 | |

--------------------------------------------------
UREDBA SVETA (EGS) št. 3209/89

z dne 23. oktobra 1989

o spremembah Uredbe (EGS) št. 234/79 o postopku za prilagajanje nomenklature skupne carinske tarife, ki se uporablja za kmetijske proizvode

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju Uredbe Sveta (EGS) št. 827/68 z dne 28. junija 1968 o skupni ureditvi trga za nekatere proizvode iz Priloge II k Pogodbi1, kakor je bila nazadnje spremenjena z Uredbo (EGS) št. 3911/872, in zlasti člena 6 Uredbe,

ob upoštevanju predloga Komisije3,

ob upoštevanju mnenja Evropskega parlamenta4,

ker kombinirana nomenklatura blaga, ki jo je uvedla Uredba (EGS) št. 2658/875, kakor je bila nazadnje spremenjena z Uredbo (EGS) št. 2886/896, zdaj izpolnjuje zahteve nomenklature skupne carinske tarife, pa tudi zunanjetrgovinske statistike;

ker so zaradi člena 9 Uredbe (EGS) št. 2658/87 odveč določbe člena 2(1) Uredbe (EGS) št. 234/797;

ker člen 12 Uredbe (EGS) št. 2658/87 določa, da mora Komisija vsako leto posodobiti kombinirano nomenklaturo; ker je treba predpisati, da Komisija, zlasti po taki posodobitvi, prilagodi ustrezna poimenovanja in oznake v uredbah Sveta in da se ustrezno prilagodi člen 2(2) Uredbe (EGS) št. 234/79,

SPREJEL NASLEDNJO UREDBO:

Člen 1

Člen 2 Uredbe (EGS) št. 234/79 se nadomesti z naslednjim:

Člen 2

1. Poimenovanje proizvodov in sklicevanje na tarifne številke ali podštevilke kombinirane nomenklature v uredbah Sveta se lahko prilagodi v skladu s postopkom, določenim v členu 38 Uredbe št. 136/66/EGS in v ustreznih členih drugih uredb o skupnih ureditvah trgov, če so take prilagoditve posledica sprememb kombinirane nomenklature.

2. Za namene te uredbe se odbor, ustanovljen s členom 37 Uredbe št. 136/66/EGS, razglasi za pristojnega v zvezi s proizvodi, vključenimi v Uredbo (EGS) št. 827/68.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. oktobra 1989

Za Svet

Predsednik

H. Nallet

1 UL L 151, 30.6.1968, str. 16.

2 UL L 370, 30.12.1987, str. 36.

3 UL L 199, 4.8.1989, str. 8.

4 Mnenje, dano dne 13. oktobra 1989 (še ni objavljeno v Uradnem listu).

5 UL L 256, 7.9.1987, str. 1.

6 UL L 282, 2.10.1989, str. 1.

7 UL L 34, 9.2.1979, str. 2.
Uredba Komisije (EGS) št. 3471/89

z dne 17. novembra 1989

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 z 23. julija 1987 o tarifni in statistični nomenklaturi ter skupni carinski tarifi [1], nazadnje spremenjene z Uredbo Komisije (EGS) št. 3469/89 [2] in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke in ki jo določajo posebni predpisi Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora blago, poimenovano v stolpcu 1 v preglednici, ki je priloga k tej uredbi, v skladu z navedenimi splošnimi pravili uvrstiti v ustrezne tarifne oznake KN, ki so navedene v stolpcu 2, in sicer iz razlogov, navedenih v stolpcu 3;

ker so ukrepi, določeni v tej uredbi, v skladu z mnenjem Odbora za nomenklaturo,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je sedaj uvrščeno v kombinirano nomenklaturo v ustrezne tarifne oznake KN iz stolpca 2 navedene preglednice.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. novembra 1989

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 337, 21.11.1989, str. 5.

--------------------------------------------------

PRILOGA

Poimenovanje blaga | Uvrstitev v tarifno oznako KN | Utemeljitev |

(1) | (2) | (3) |

Nahrbtnik iz tkanine (100 % sintetična vlakna), na katerega je prišito lahko oblačilo iz tkanine tipa anorak, ki se lahko zloži v enega od treh predelkov nahrbtnika | 42029291 | Uvrstitev opredeljujejo določbe splošnih pravil 1, 3b in 6 za razlago kombinirane nomenklature in besedilo tarifnih oznak KN 4202 in 42029211. Izdelek ne more biti uvrščen v Poglavje 62, ker se samo občasno uporablja kot oblačilo |

--------------------------------------------------
Uredba Komisije (EGS) št. 2067/89

z dne 11. julija 1989

o določitvi datuma izvajanja sistema potrdil o poreklu izdelkov v Skupnosti, določenega v Mednarodnem sporazumu o kavi iz 1983, ko so kvote začasno opuščene

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 687/87 z dne 26. januarja 1987 o uporabi sistema potrdil o poreklu iz Mednarodnem sporazumu o kavi iz 1983 [1], in zlasti člena 4 Uredbe,

ker je Svet Mednarodne organizacije za kavo na svojem zasedanju dne 3. julija 1989 odločil, da se od 4. julija 1989 kvote začasno opustijo;

ker je zato ustrezno, da se izvajajo zgoraj navedene določbe,

SPREJELA NASLEDNJO UREDBO:

Člen 1

Za izvajanje Mednarodnega sporazuma o kavi iz 1983 se določbe Uredbe (EGS) št. 678/87 uporabljajo od 4. julija 1989.

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. julija 1989

Za Komisijo

Christiane Scrivener

Član Komisije

[1] UL L 69, 12.3.1987, str. 1.

--------------------------------------------------